Südliche Oberpfalz

Schmàzn wai oan da Schnobl gwochsn is : 
a so schmazd ma in da südlichen Obapfoiz (rund um Langaerling)
Witze.
Zum Anwenden des Erlernten hier noch ein paar (nicht ganz dialektfreie) Witze:
Erster Doch in da erstn Klass. De neie Lehrerin fragt d Kinda, wais haissn:
Da easte: "I bi da Sepp."
Lehrerin: "Für mich bist du der Joseph"
Da zwoate: "I bi da Hans."
Lehrerin: "Für mich bist du der Johann"
Da dritte: "Einglich bi e da Kurt. Owa wenne di a so hea, bine fia di da Joghurt"
"Mia Deitschn san scho Hund" hod dassel gsagt, weia gheat hod, das des Laicht 300.000 km/sec schnell is.
Zwoa Pfarra schmazn mitanand. Fragt da oane: "Moist, dassma des Ende vom Zölibat no daleem?" 
Da anda schiddld an Kopf: "Na, mia nimma. Owa unsre Kinda viallaicht!"
"Was seufzt du denn so?" 
"Am liebsten Franziskaner." 
"Wann hosdn du einglich dei Frau kennagleant?"
"Am Doch noch da Hoazat"
"Papa, I mecht a Pony zu Weihnachtn"
"Nix do, es gibt wai imma a Antn"
Fia d Flai gibts a Pulva, 
fia d Schou gibts a Wix, 
fian Duascht gibts a Bier, 
nur fia d Bledheit gibts nix!
Da Maxl hod in da Schul a Bieß (Gebiss) dabei und zaigt’s dee Spezln. Irgendwann sehgt’s da Lehrer und nimmt eahm de foischn Zähn ab. 
„Von wem host’n des?“ wulla vom Maxl wissen. „Vo mei’m Opa!“ „Und, wos hod der dazoa gsagt?“ „Fib ma fofort mei Bief fieda!“
D'Leherin zum Franzl : "Du schreibst eiz 100 mol : `Ich darf meine Lehrerin nicht duzen´ "
Da Franzl schreibt den Satz, owa ned nua 100 mol, sondan 200 mol.
Fragt d'Lehrerin: "Warum hosdn des eiz glei 200 mol gschrie'm?"
Moind da Franzl: " Ja mei, I wollt da hold a Freid mocha!"
Dee Bedienung wull im Wirtshaus vom Tone wissn: "Soch amol, du sitzt de ganz Wocha im Wirtshaus. Warum nachad ned am Sunnta?"
Da Tone draaf: "Da Sunnta ghead meina Famulie. Do flacke dahoam am Kannapä."
„Mei Beileid“, sagt da Lugge zum Kare, „i hob ghört, dass dei Schwiegermuadda gstorbn is. Wos hod’s denn g’habt?“
„Ned vui“, moant da Kare, „a weng an Schmuck, an oids Auto und a bissl a Bargeld.“ 
„So war doch des ned gmoant“, beschwichtigt da Lugge, „i moan, wos hod ihra gfehlt?“
„Zum Beispui a guade Altersversorgung, volle Sparbiacha oder Immobilien.“
„Herrschaft“, reagiert da Lugge gnervt, „i wui wissen an wos sie gstorbn is!“ 
„Ach so, des is wirklich bläd glaffa. Sie wollt Kadoffen aus’m Keller holn, is auf de Staffln ausgrutscht und hod se as Gnack brocha.“ 
„Und, wos habt’s dann gmacht?“, fragt da Lugge voller Anteilnahme. 
„Nudeln!“
„Tschuldijense, wenn ick hier weitajehe, liecht dann da vorne der Hauptbahnhof?“, fragt ein Berliner den Schorsch am Stachus. 
„Der liegt aa da vorn, wenn S‘ ned higengan.“
Bei de Hintahuabas leits an da Hausdia. Da Maxl mocht aaf. Drausd steenan zwoa Weiwa : „Grüß Gott, junger Mann. Wir sammeln fürs städtische Altenheim.“
Da Maxl schreit zur Mama hintre: "Do san zwoa Frauan, de sammeln fias Altasheim"
"Ois klar", ruft die Mama zurück, "gib ea d'Oma und an Opa mit!"
„Frau Schrimsl, Eahna Mo is von ana Dampfwolzzn übafahrn worn.“ 
„I bin grad in da Badwanna, schuibn S’n bitte unter da Tür durch!“
„Warum warst’n du ned aufm Schmid Hans seiner Beerdigung?“ 
„Wiaso häd i do higeh solln? Der gähd ja auf meine aa ned!“
Da Malermoasta sagt zum Lehrbuam: „Im ersten Stock is a Zimmer mit fünf Fenster, de streichst etz weiß o.“ 
Da Lehrbua folgt ganz brav und fangt sofort o. Nach ana Dreiviertelstund kummt a wieder und fragt: 
„D’Fenster san fertig, soll i d’Rahma aa glei no streicha?“
Sogd Sie zu eahm: „Do steht’s in da Zeidung: In da Küch passian de meistn Unfälle!“ 
„Ja, und i deaf’s essn!“
Da Polizist winkt auf da A 95 an LKW auf d’Seitn, reißt d’Tür auf und schreit an Fahrer o: „Sogn S‘ amoi, is Eahna no ned aufgfoin, dass Sie Ladung verliern?“ 
Da Fahrer ganz lässig: „Is Eahna no ned aufgfoin, dass des a Streufahrzeug is?“
Sogd da Moasta zom neia Leahboam: „Du arbadst langsam, gehst langsam, redst langsam. Gibt’s iwahaupt irgendebbs, wos schnell geht bei dir?“ 
„Ja, i wer schnell miad!“
Zwei Narrische liegen auf einem Bahngleis und beißen in die Schienen. Sagt der eine: „Mei, san die hart!“ 
Darauf der andere: „Geh hoid a bissl weida viere, da is a Weiche!“
Die Kati fragt die Heidi: „Sog amoi, host du zu da Resl gsagt, dass i bläd bin?“ 
„Ja“, antwortet die Heidi, „aber die hod‘s scho gwusst!“
„Gestern bin i mit mei’m Bulldog in’n Radar einigfahrn!“ vazöhlt da Loisl am Stammtisch. 
„Und hod’s blitzt?“ frogn die andan neugierig
„Naa, gscheid gschäwad hods!“
"Und wos mochstn du beruflich?"
"Oawan!"
A Moo schenkt seim Wai zum 50. Geburtstag a Reise nach Afrika.
Die Frau gfreit se riesig übers Geschenk und frogt'n: 
"Woos weast ma do east zum 60. Geburtstag schenga?"
"Mei" , sagda, "Do hoolade dann wieda oo aus Afrika."